Document ID: 31990L0428

Reference:
EUR-Lex - 31990L0428 - SK
Dôležité právne oznámenie
|
31990L0428
Úradný vestník L 224 , 18/08/1990 S. 0060 - 0061 Fínske špeciálne vydanie: Kapitola 3 Zväzok 33 S. 0178  Švédske špeciálne vydanie: Kapitola 3 Zväzok 33 S. 0178
Smernica Radyz 26. júna 1990o obchode so zvieratami čeľade koňovitých equidae určených na pretekanie a stanovenie podmienok na účasť na pretekoch(90/428/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä jej články 42 a 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže equidae sú ako živé zvieratá zaradené do zoznamu výrobkov v prílohe II k zmluve;keďže s cieľom zabezpečiť racionálny rozvoj produkcie equidae, a tým zvýšiť produktivitu v tomto sektore, pravidlá ktoré sa týkajú obchodovania s equidae v rámci spoločenstva, sa musia stanoviť na úrovni spoločenstva;keďže plemenitba a chov equidae, predovšetkým koní, sa vo všeobecnosti zahŕňa do poľnohospodárskeho sektora; keďže predstavujú zdroj príjmov pre istú časť populácie činnej v poľnohospodárstve;keďže existujú rozdiely v rámci spoločenstva v súvislosti s pravidlami účasti na pretekoch; keďže tieto rozdiely predstavujú prekážku pri obchodovaní v rámci spoločenstva;keďže obchodovanie s equidae určenými na pretekanie a účasť na takých pretekoch môže byť ohrozená rozdielmi, ktoré existujú v pravidlách týkajúcich sa rozdeľovania peňažných cien alebo ziskov na ochranu, rozvoj a skvalitnenie plemenitby v členských štátoch; keďže zavedenie voľného prístupu na preteky predpokladá zosúladenie týchto pravidiel;keďže počas takého zosúladenia je nutné, aby sa udržala alebo zvýšila produktivita tohto sektora, členské štáty by mali mať právomoc rezervovať percento z peňažných cien alebo ziskov na ochranu, rozvoj a skvalitnenie plemenitby; keďže však by sa mal stanoviť strop tohto percenta;keďže je vhodné prijať realizačné opatrenia v súvislosti s istými technickými hľadiskami; keďže by sa na účel plánovaných opatrení mali prijať ustanovenia o úzkej a účinnej spolupráci medzi členskými štátmi a Komisiou v rámci Stáleho výboru pre zootechniku,PRIJALA TÚTO SMERNICU:Článok 1Táto smernica uvádza podmienky obchodovania s equidae určenými na pretekanie a podmienky ich účasti na pretekoch.Článok 2Na účel tejto smernice budú platiť definície uvedené v článku 2 Smernice Rady 90/427/EHS z 26. júna 1990 o zootechnických a genealogických podmienkach upravujúcich obchodovanie s equidae v rámci spoločenstva [4].Ďalej "preteky" znamenajú každú súťaž koní vrátane dostihov, parkúrového skákania, všestrannej spôsobilosti, drezúry, vozatajských súťaží a exhibícií.Článok 31. Pravidlá pretekov nesmú rozlišovať medzi koňmi registrovanými v členských štátoch, v ktorých sa konajú preteky a koňmi registrovanými v iných členských štátoch.2. Pravidlá pretekov nesmú rozlišovať medzi koňmi pochádzajúcimi z členských štátov, v ktorých sa konajú preteky a koňmi pochádzajúcimi z iných členských štátov.Článok 41. Povinnosti uvedené v článku 3 budú platiť najmä na:a) požiadavky na účasť na pretekoch, najmä minimálne alebo maximálne požiadavky;b) rozhodovanie súťaže;c) peňažné ceny alebo zisky, ktoré môžu plynúť z pretekov.2. Avšak,- povinnosti uvedené v článku 3 neovplyvnia organizáciu:a) pretekov rezervovaných pre equidae registrované v špecifickej plemennej knihe s účelom umožniť šľachtenie plemena;b) regionálnych pretekov určených na selekciu equidae;c) historických alebo tradičných podujatí.Členské štáty, ktoré majú v úmysle využiť tieto možnosti, budú o tom vopred informovať Komisiu podľa všeobecných podmienok.- na každé preteky alebo typ pretekov bude členský štát oprávnený rezervovať si prostredníctvom oficiálne schválených alebo uznaných orgánov na tento účel isté percento z peňažných cien alebo ziskov, uvedených v odseku 1 c) na ochranu, rozvoj a skvalitnenie šľachtenia.Toto percento nesmie prekročiť 30 % v roku 1991, 25 % v roku 1992 a 20 % od roku 1993.Kritériá na rozdelenie týchto prostriedkov v zainteresovaných členských štátoch sa oznámia Komisii a ostatným členským štátom v rámci Stáleho výboru pre zootechniku.Do 31. decembra 1992 Rada opätovne preskúma podmienky uplatňovania týchto ustanovení na základe správy Komisie, ktorá vezme na vedomie pokrok dosiahnutý v zosúladení v súvislosti so všetkými problémami, ktoré sa vyskytnú pri podmienkach plemenitby pretekárskych koní spolu s príslušnými návrhmi, pri ktorých bude Rada postupovať nadpolovičnou väčšinou.3. Všeobecné pravidlá uplatňovania tohto článku sa prijmú v súlade s postupom uvedeným v článku 6.Článok 51. Až do prijatia relevantných rozhodnutí podľa článku 4 smernice 90/427/EHS sa musia dôvody, pre ktoré sa odmietne zápis na preteky zvieraťu registrovanému v členskom štáte, písomne oznámiť vlastníkovi alebo jeho oprávnenému zástupcovi.2. Za okolností opísaných v odseku 1 vlastník alebo jeho oprávnený zástupca majú právo získať odborný posudok v súlade s podmienkami uvedenými v článku 8 (2) smernice 89/662/EHS [5], ktorý sa uplatní s potrebnými zmenami.3. Komisia v súlade s postupom uvedeným v článku 6 prijme pravidlá uplatňovania tohto článku.Článok 6Ak sa použije postup uvedený v tomto článku, Stály výbor pre zootechniku zriadený rozhodnutím 77/505/ EHS [6] bude postupovať v súlade s pravidlami stanovenými v článku 11 smernice 88/661/EHS [7].Článok 7Členské štáty prijmú zákony, iné právne predpisy a správne opatrenia potrebné na splnenie tejto smernice najneskôr do 1. júla 1991. Budú o tom bezodkladne informovať Komisiu.Článok 8Táto smernica je adresovaná členským štátom.V Luxemburgu 26. júna 1990Za RadupredsedaM. O'Kennedy[1] Ú. v. ES C 327, 30.12.1989, s. 61.[2] Ú. v. ES C 149, 18 6.1990.[3] Ú. v. ES C 62, 12.3.1990, s. 46.[4] Pozri stranu 55 tohto úradného vestníka.[5] Ú. v. ES L 395, 30. 12. 1989, s. 13.[6] Ú. v. ES L 206, 12. 8. 1988, s. 11.[7] Ú. v. ES L 382, 31. 12. 1988, s. 36.--------------------------------------------------

Summary:
Kone a somáre určené na pretekanie – pravidlá obchodovania
Kone a somáre určené na pretekanie – pravidlá obchodovania
ZHRNUTIE K DOKUMENTU:
Smernica 90/428/EHS o obchode so zvieratami čeľade koňovitých equidae určených na pretekanie a stanovenie podmienok na účasť na pretekoch
AKÝ JE CIEĽ TEJTO SMERNICE?
V smernici sa stanovujú pravidlá obchodu v rámci EÚ s equidae, t. j. s domácimi zvieratami čeľade koňovitých (kone) alebo druhu asinine (somáre) alebo krížených druhov (muly a mulice), ktoré sú určené na pretekanie.
Cieľom týchto pravidiel je odstrániť prekážky obchodu s equidae tak, že sa eliminujú rozdiely v podmienkach prístupu na preteky v rôznych krajinách EÚ.
HLAVNÉ BODY
              
V smernici sa stanovujú podmienky, ktorými sa riadi obchod s equidae určenými na pretekanie a podmienky ich účasti na pretekoch v EÚ.
Druh pretekov
„Preteky“ znamenajú každú súťaž koní vrátane dostihov, parkúrového skákania, všestrannej spôsobilosti, drezúry, vozatajských súťaží a exhibícií.
Účasť na pretekoch
V pravidlách pretekov sa nesmie rozlišovať medzi pôvodom alebo registráciou equidae v EÚ. Konkrétne platí, že ku všetkým equidae zo všetkých krajín EÚ sa musí pristupovať rovnako, pokiaľ ide o:
požiadavky na účasť na pretekoch;
rozhodovanie súťaže;
peňažné ceny alebo zisky, ktoré môžu plynúť z pretekov.
Tieto povinnosti však nebránia organizácii:
pretekov rezervovaných pre equidae registrované v špecifickej plemennej knihe s účelom umožniť šľachtenie plemena;
regionálnych pretekov určených na selekciu equidae;
historických alebo tradičných podujatí.
Krajiny EÚ môžu vyhradiť isté percento z peňažných cien alebo ziskov na ochranu, rozvoj a skvalitnenie šľachtenia v krajine konania pretekov.
ODKEDY SA SMERNICA UPLATŇUJE?
              
Uplatňuje sa od 17. júla 1990. Krajiny EÚ ju mali zapracovať do vnútroštátneho práva do 1. júla 1991.
KONTEXT
              
Ďalšie informácie:
Informácie členských štátov na webovej lokalite Európskej komisie
HLAVNÝ DOKUMENT
            
Smernica Rady 90/428/EHS z 26. júna 1990 o obchode so zvieratami čeľade koňovitých equidae určených na pretekanie a stanovenie podmienok na účasť na pretekoch (Ú. v. ES L 224, 18.8.1990, s. 60 – 61)
Následné zmeny smernice 90/428/EHS boli zapracované do pôvodného textu. Toto konsolidované znenie slúži len na dokumentáciu.
SÚVISIACE AKTY
            
Rozhodnutie Komisie 92/216/EHS z 26. marca 1992 o zhromažďovaní údajov týkajúcich sa súťaží domácich nepárnokopytníkov equidae uvedených v článku 4 (2) smernice Rady 90/428/EHS (Ú. v. ES L 104, 22.4.1992, s. 77)
Pozri konsolidované znenie.
Posledná aktualizácia 25.07.2016